Public procurement notice: Prior Information Notice Without Call For Competition
Published: 2016-01-20
Buyer: Liikennevirasto
Country: FI
Region: MANNER-SUOMI
Contract type: Services
CPV classification: 72000000

Technical requirements: Kyseessä on tietopyyntö, ei ennakkoilmoitus tai hankintailmoitus, eikä tarjouspyyntö. Tietopyynnön tarkoituksena on kartoittaa markkinoilla olevia palvelun tuottajia, mahdollisia kustannuksia sekä verrata markkinoilla olevia palveluita suunniteltuun palvelutarpeeseen. Tämän tietopyynnön vastauksia voidaan käyttää selvitystyössä, jossa selvitetään hankittavan palvelun rakennetta ja teknisiä vaatimuksia. Tietopyyntö ei aiheuta sitoumuksia Liikennevirastolle mahdollisessa tulevassa tarjouspyynnössä, eikä tietopyyntöön osallistuville yrityksille tule sitoumuksia.
Tällä tietopyynnöllä selvitetään, minkälaisia puheluidenhallintajärjestelmiä markkinoilta löytyy hallinnoimaan Liikenneviraston Tieliikennekeskusten liikennepäivystäjien päivittäisiä puheluita.
Puheluidenhallintajärjestelmää suunnitellaan osaksi Liikenneviraston tieliikenteen ohjausjärjestelmien uusinta -hanketta eli LOU:ta. Tietopyynnön kohteena oleva ratkaisu kattaa vain tieliikenteen liikennemuodon, ei rata- tai meriliikennettä. Laajennussuunnitelmia kaikkien liikennemuotojen kattavaksi järjestelmäksi ei ole.
Pyydämme vastausten esittelevän puheluidenhallintajärjestelmässä olevien rajapintojen soveltumista toiminnallisten ja teknisten vaatimusten toteuttamiseen (kuvattu liitteessä 2 PHJR-tietopyynto-vaatimukset).
Liitteessä 3 Tietopyyntö-PuHa-toimittajalle on tarkemmin kuvattu mitä toimittajalta odotetaan tietopyynnön vastaukseksi. Lisäksi Liikennevirasto toivoo hinta-arvioita järjestelmäprojektin toteuttamisesta sekä toimittajan ehdottaman lisenssimallin kuvausta.
Tieliikennekeskukseen tulee puheluita pääsääntöisesti tienkäyttäjiltä, urakoitsijoilta ja viranomaisilta. Puheluita vastaanotetaan usean eri kanavan (numeron) kautta neljässä eri toimipisteessä Suomessa, vuoden jokaisena päivänä 24h vuorokaudessa. Järjestelmällä on useita yhtäaikaisia käyttäjiä vuorokauden ajasta riippumatta.
Puheluita on hallittu tähän asti selainpohjaisella tietojärjestelmällä, joka on ollut erillään nykyisestä päivystystyökalusta (Häiriötietojärjestelmä, HäTi). Vuonna 2013 alkanut T-LOIK-projekti kehittää uuden tietojärjestelmän HäTi:n korvaajaksi. Projekti etenee ketteriä menetelmiä noudattaen ja on tällä hetkellä pilottikäytössä. Järjestelmään lisätään uusia ominaisuuksia niiden valmistuessa. Vuoden 2015 lopulla T-LOIK ei ole vielä korvannut HäTiä, mutta vuoden 2016 aikana T-LOIK:n on suunniteltu korvaavan HäTi. Uusi päivystystyökalu integroi myös aiemmin erillään olleet liikenteenhallintajärjestelmät yhden käyttöliittymän alle. Tästä johtuen myös puheluidenhallintajärjestelmän tulee kyetä integroitumaan T-LOIK-järjestelmään.
T-LOIK-järjestelmä on ns. client-server ratkaisu, jossa päivystäjien työasemiin on asennettu T-LOIK-client (Rajapinta: .NET 4.6), jotka ovat yhteydessä T-LOIK-palvelinsovellukseen (Toteutus: Java EE /Spring – Rajapinnat REST ja WebService).
T-LOIK-järjestelmää on kuvattu tarkemmin liitteessä yksi. Työasemat ovat ns. T-LOIK-työasemia ja Windows 7 käyttöjärjestelmällä asennetut työasemat ovat suunniteltu täysin päivystyskäyttöön.
Operatiivinen käyttö tulee olla integroituva, mutta pääkäyttäjän toiminnallisuuksien osalta voidaan turvautua selainpohjaiseen käyttöliittymään. Pääkäyttäjän toiminnallisuuksiksi voidaan lukea esimerkiksi raportointi, käyttöoikeuksien hallinta.
Liikennevirastoa kiinnostaa erityisesti Toimittajan aiemmat kokemukset vastaavista toimituksista. Integraatio voidaan toteuttaa palvelimen, työasemasovelluksen tai hybridinä. Miten Toimittaja toteuttaisi integraation, mitä perusteluita kyseiselle integraatioratkaisulle voidaan esittää ja mitä mahdollisia rajoitteita kyseinen integraatioratkaisu sisältää. Liitteen kaksi vaatimuksien integrointitapojen esittämistä toivotaan myös eli mitä kautta kyseinen vaatimus integroitaisiin.
Liitteet toimitetaan esitetyn pyynnön perusteella kaikille kiinnostuneille. Liitteet on pyydettävä lähettämällä sähköpostiviesti osoitteeseen
anitta.westerlund@liikennevirasto.fi. Pyyntö tulee otsikoida ”Tietopyyntö Tieliikenteen Puheluiden hallintajärjestelmä”.
Vastaukset tietopyyntöön tulee toimittaa sähköpostilla ja viesti tulee otsikoida ”Tietopyyntö Tieliikenteen Puheluiden hallintajärjestelmä”, osoitteeseen anitta.westerlund@liikennevirasto.fi ja kirjaamo@liikennevirasto.fi
Tietopyyntöön vastaaminen tai vastaamatta jättäminen ei vaikuta tarjoajien mahdollisuuteen tarjota mahdollisessa varsinaisessa hankintamenettelyssä. Tietopyyntöä varten luovutetut vastaukset ja niiden liitteenä olevat tuote-esitteet tai muut tiedot eivät ole julkisia, eikä niitä luovuteta ulkopuolisille. Pyydämme kuitenkin, että merkitsette kohtiin, jotka sisältävät liikesalaisuuksia sanan ”Liikesalaisuus”.